cyanic-selkie/wikianc huggingface dataset:
อรัญญา นามวงศ์
ประวัติ
อรัญญาเกิดในค่ายทหาร อำเภอเมือง จังหวัดลพบุรี เป็นบุตรสาวของพันเอก เสงี่ยม ชอบประดิษฐ์ ( 2451-2522) กับสุรางค์ ชอบประดิษฐ์ (2457-2540) สำเร็จการศึกษาจากโรงเรียนวรรณวิทย์ โรงเรียนโยนออฟอาร์ค โรงเรียนอัมพรไพศาล และโรงเรียนสตรีสันติราษฎร์บำรุง
เริ่มเข้าสู่วงการตั้งแต่อายุ 16 ปี ด้วยการเข้ามาเป็นนักร้องวงสุนทราภรณ์ต่อมาได้ลาออกเพื่อไปประกวดนางสาวไทย ได้ตำแหน่งรองซึ่ง อาภัสรา หงสกุล ได้ตำแหน่งนางสาวไทยปีนั้น ได้แสดงละครโทรทัศน์ครั้งแรกกับคณะกัญชลิกาที่ ช่อง 4 บางขุนพรหม เรื่อง บ้านทรายทอง รับบทพจมาน สว่างวงศ์ (ก่อนหน้า เคยเป็นนักแสดงรับเชิญและร้องเพลงประกอบภาพยนตร์คู่กับชรินทร์ นันทนาครใน ลมหนาว กำกับโดย พันคำ)
อรัญญาเป็นนางเอกจอเงินครั้งแรกในภาพยนตร์ 35 มม.เสียงในฟิล์มของละโว้ภาพยนตร์ คู่กับ มิตร ชัยบัญชา เรื่อง อีแตน พ.ศ. 2511 ซึ่งต้องขับร้องเพลงประกอบด้วย เรื่องนี้ประสบความสำเร็จอย่างสูง (เรื่องอื่นที่นำแสดงในช่วงนั้นเป็นหนัง 16 มม.) ตามด้วยหนังเพลงฟอร์มใหญ่ของละโว้ในต้นปีต่อมา เกาะสวาทหาดสวรรค์ พ.ศ. 2512 คู่กับ สมบัติ เมทะนี ได้สร้างความประทับใจแก่ผู้ชมอีกครั้ง หลายเพลงที่ขับร้องไว้ในเรื่องนี้โดยเฉพาะเพลง "รักแท้" (แก้ว อัจฉริยะกุล-สมาน กาญจนะผลิน) เป็นที่จดจำกล่าวถึงกันทั่วไป จากเรื่องนี้ทั้งคู่ได้ร่วมงานกันอีกเป็นจำนวนมาก
เรื่องที่สร้างชื่อเสียงโดดเด่นสูงสุดของยุคนั้น คือ โทน พ.ศ. 2513 กำกับโดย เปี๊ยก โปสเตอร์ แสดงคู่กับ ไชยา สุริยัน ซึ่งกล่าวได้ว่าอื้อฉาวมากในสมัยนั้นเพราะเป็นนางเอกคนแรกของวงการภาพยนตร์ไทยที่มีฉากสื่อเป็นนัยว่าต้องตกเป็นของผู้ร้าย (สอาด เปี่ยมพงษ์สานต์) จากการกล้าตัดสินใจเสี่ยงรับแสดงบทที่ไม่เคยมีนางเอกหนังไทยทำมาก่อน ส่งผลให้ทั้งภาพยนตร์และดาราเป็นที่กล่าวขวัญกันทั่วเมืองไทย ขณะที่ผู้ชมคอหนังไทยไม่อาจยอมรับได้อย่างเต็มใจนัก
นอกจากนี้เธอเคยรับบทคนขอทาน ใน ไม่มีคำตอบจากสวรรค์, บทนักฆ่าหลายบุคลิก ใน ล่า ร่วมกับ ลลนา สุลาวัลย์ แม้กระทั่งรับบทนำในภาพยนตร์ที่แสดงออกทางเพศอย่างร้อนแรงช่วงปลายทศวรรษ 2510 เช่น ตลาดอารมณ์, คืนนี้ไม่มีพระจันทร์, ไฟรักสุมทรวง, มีนัดไว้กับหัวใจ, จันดารา ฯลฯ รวมทั้งบทนำที่มีตอนจบแปลก ๆ เสียดสีแนวเรื่องหนังไทยใน รักคุณเข้าแล้ว ของ หม่อมเจ้าชาตรีเฉลิม ยุคล และมีบทบาทเด่นอีกหลายเรื่อง เช่น แสนพยศ, ดาวรุ่ง, เจ้าหญิง, กลัวเมีย, แก้วสารพัดนึก, งูเก็งกอง ภาค 2, ชลาลัย, เจ้าแม่ ฯลฯ
และเป็นผู้อำนวยการสร้างภาพยนตร์และร่วมแสดงนำใน แด่คุณครูด้วยคมแฝก (2518) และนรกตะรุเตา (2519) ของ รณภพฟิล์ม และ อย่าลืมฉัน (2520) ของ อัญชลีโปรดัคชัน อรัญญามีนักแสดงที่ชื่นชอบเป็นพิเศษคือ หม่อมชั้น พวงวัน ดาราตลกหญิงอาวุโสในช่วงยุคทองของหนังไทย (16 มม.)
ชีวิตส่วนตัว
สมรสกับเศรษฐา ศิระฉายา ทั้งคู่มีบุตรสาวคือ พุทธิดา ศิระฉายา ปัจจุบัน หันมาเป็นผู้จัดละคร และแสดงละครเป็นครั้งคราว
คืนวันที่ 7 กันยายน พ.ศ. 2554 อรัญญาเข้ารักษาตัวฉุกเฉินที่โรงพยาบาลจุฬาลงกรณ์ เนื่องจากกล้ามเนื้อด้านซ้ายอ่อนแรงและมุมปากเบี้ยว วันรุ่งขึ้น ศาตราจารย์อดิศร ภัทราดูรย์ คณบดีคณะแพทยศาสตร์ของโรงพยาบาลแถลงข่าวว่า เธอมีเลือดออกในส่วนลึกของสมองข้างขวา และมีก้อนเลือดประมาณสองเซนติเมตร เลือดเปราะและแตกเนื่องมาจากความดันโลหิตสูงมาเป็นเวลานาน ต้องรักษาด้วยกายภาพบำบัดเพื่อฟื้นฟูร่างกาย
หม่า ฮั่วเถิง
หม่า ฮั่วเถิง (马化腾; พินอิน: Mǎ Huàténg; 29 ตุลาคม ค.ศ. 1971 – ) ยังเป็นที่รู้จักกันในนาม โพนี หม่า (Pony Ma) เป็นทั้งนักธุรกิจระดับพ่อค้าใหญ่, นักลงทุน, นักการกุศล, วิศวกร, ผู้ประกอบการด้านอินเทอร์เน็ตและเทคโนโลยีชาวจีน เขาเป็นทั้งผู้ก่อตั้ง, ประธาน และกรรมการผู้จัดการเทนเซ็นต์ ซึ่งเป็นบริษัทที่มีมูลค่าสูงสุดในเอเชีย หนึ่งในบริษัทด้านอินเทอร์เน็ตและเทคโนโลยีที่ใหญ่ที่สุด รวมถึงกลุ่มการลงทุน, การเล่นเกม และความบันเทิงที่ใหญ่ที่สุดในโลก บริษัทควบคุมบริการส่งข้อความโต้ตอบแบบทันทีบนมือถือที่ใหญ่ที่สุดของประเทศจีน และบริษัทย่อยให้บริการสื่อ, การบันเทิง, ระบบการชำระเงิน, สมาร์ตโฟน, บริการที่เกี่ยวข้องกับอินเทอร์เน็ต, บริการคุณค่าเพิ่ม และบริการการโฆษณาออนไลน์ ทั้งในประเทศจีนและทั่วโลก
ในปี ค.ศ. 2007, 2014 และ 2018 นิตยสารไทม์ ยกให้เขาเป็นหนึ่งในผู้มีอิทธิพลมากที่สุดในโลก ในขณะที่ปี ค.ศ. 2015 นิตยสารฟอร์บ ให้เครดิตเขาว่าเป็นหนึ่งในคนที่มีอำนาจมากที่สุดในโลก ส่วนในปี ค.ศ. 2017 นิตยสารฟอร์จูน ได้จัดอันดับให้เขาเป็นหนึ่งในนักธุรกิจชั้นนำแห่งปี หม่าเป็นผู้แทนพรรคคอมมิวนิสต์ประชาชนเซินเจิ้นและเป็นตัวแทนในการประชุมสภาประชาชนแห่งชาติจีนครั้งที่ 12
ชีวิตช่วงต้นและการศึกษา
หม่าเกิดที่เขตเฉาหยาง ซัวเถา มณฑลกวางตุ้ง เมื่อหม่า เฉินชู่ ซึ่งเป็นพ่อของเขาได้รับตำแหน่งผู้จัดการท่าเรือในเซินเจิ้นใกล้ฮ่องกง หม่าในวัยหนุ่มก็ได้เดินทางมาพร้อมกับเขา หม่า ฮั่วเถิง เข้าเรียนที่มหาวิทยาลัยเซินเจิ้นในปี ค.ศ. 1989 และสำเร็จการศึกษาในปี ค.ศ. 1993 ด้วยปริญญาวิทยาศาสตรบัณฑิตสาขาวิทยาการคอมพิวเตอร์
การก่อตั้งเทนเซ็นต์และเริ่มต้นอาชีพ
หม่า ฮั่วเถิง ไปเป็นผู้ร่วมก่อตั้งเทนเซ็นต์ในปี ค.ศ. 1998 พร้อมเพื่อนร่วมชั้นอีก 4 คน ผลิตภัณฑ์แรกของบริษัทมีมาหลังจากที่หม่าได้เข้าร่วมในงานนำเสนอสำหรับไอซีคิว ที่เป็นบริการส่งข้อความโต้ตอบแบบทันทีทางอินเทอร์เน็ตรายแรกของโลก ซึ่งก่อตั้งขึ้นในปี ค.ศ. 1996 โดยบริษัทของประเทศอิสราเอล แรงบันดาลใจจากแนวคิดดังกล่าว หม่าและทีมงานของเขาได้เปิดตัวซอฟต์แวร์ที่คล้ายคลึงกันในเดือนกุมภาพันธ์ ค.ศ. 1999 ด้วยอินเตอร์เฟซภาษาจีนและชื่อที่แตกต่างกันเล็กน้อย ในชื่อโอไอซีคิว (หรือ โอเพนไอซีคิว) ผลิตภัณฑ์ดังกล่าวได้รับความนิยมอย่างรวดเร็ว และรวบรวมผู้ใช้ที่ลงทะเบียนไว้แล้วกว่าล้านรายภายในสิ้นปี ค.ศ. 1999 ทำให้เป็นหนึ่งในบริการที่ใหญ่ที่สุดในประเทศจีน
ลิสเบิร์น
ลิสเบิร์น (Lisburn; Lios na gCearrbhach) เป็นนครแห่งหนึ่งในไอร์แลนด์เหนือ ตั้งอยู่ริมแม่น้ำแลกัน ซึ่งเป็นเส้นแบ่งพรมแดนระหว่างเทศมณฑลแอนทริมกับเทศมณฑลดาวน์ ลิสเบิร์นอยู่ห่างจากเบลฟาสต์ไปทางทิศตะวันตกเฉียงใต้ประมาณ 8 ไมล์ โดยลิสเบิร์นถือเป็นส่วนหนึ่งของเขตมหานครเบลฟาสต์ จากการสำมะโนครัวในปี 2011 พบว่าลิสเบิร์นมีประชากร 45,370 คน
หม่า ฮั่วเถิง
การก่อตั้งเทนเซ็นต์และเริ่มต้นอาชีพ
พูดถึงการก่อตั้งเทนเซ็นต์ เขากล่าวกับไชนาเดลีในการสัมภาษณ์เมื่อปี ค.ศ. 2009 ว่า “หากผมได้เห็นมากไปกว่านี้ ก็คือการยืนบนไหล่ของยักษ์” ซึ่งเป็การถ่ายความอ้างถึงไอแซก นิวตัน และการอ้างอิงความคล้ายคลึงกันระหว่างไอซีคิวและโอไอซีคิว "เรารู้ว่าผลิตภัณฑ์ของเรามีอนาคต แต่ในเวลานั้นเราก็ไม่สามารถจ่ายได้" หม่าทบทวนความจำ เพื่อที่จะแก้ปัญหา หม่าถามเรื่องเงินกู้ยืมจากธนาคารและได้พูดคุยเกี่ยวกับการขายบริษัท
ลิสเบิร์น
ลิสเบิร์นได้รับการจัดตั้งให้เป็นนครใน ค.ศ. 2002 เนื่องในโอกาสฉลองสิริราชสมบัติครบ 50 ปีของสมเด็จพระราชินีนาถเอลิซาเบธที่ 2 ปัจจุบันลิสเบิร์นเป็นนครที่มีขนาดใหญ่เป็นอันดับที่สามของไอร์แลนด์เหนือ นอกจากนี้ ยังเป็นเมืองในภูมิภาคระเบียงเศรษฐกิจดับลิน–เบลฟาสต์ซึ่งมีประชากรรวมโดยประมาณ 3 ล้านคน
หม่า ฮั่วเถิง
การก่อตั้งเทนเซ็นต์และเริ่มต้นอาชีพ
ตั้งแต่บริการโอไอซีคิวที่มีค่าของเทนเซ็นต์ ถูกนำเสนอโดยไม่เสียค่าใช้จ่าย บริษัทได้มองหานายทุนร่วมเพื่อรองรับต้นทุนการดำเนินงานที่เพิ่มขึ้น ในปี ค.ศ. 2000 หม่าหันไปหาศูนย์ข้อมูลอินเทอร์เน็ตของบริษัทที่ลงทุนในสหรัฐ และบริษัทแปซิฟิกเซ็นจูรีไซเบอร์เวิร์ก (PCCW) ผู้ให้บริการโทรคมนาคมในฮ่องกง ซึ่งซื้อหุ้น 40 เปอร์เซ็นต์ของเทนเซ็นต์จำนวน 2.2 ล้านดอลลาร์ ด้วยตลาดเพจเจอร์ซึ่งอายุมากแล้ว หม่าได้ปรับปรุงแพลตฟอร์มการรับส่งข้อความโดยให้ผู้ใช้คิวคิวส่งข้อความไปยังโทรศัพท์มือถือ ครั้นแล้ว 80 เปอร์เซ็นต์ของรายได้ของบริษัทมาจากข้อตกลงกับผู้ประกอบการโทรคมนาคมที่ตกลงที่จะแบ่งปันค่าข้อความ
คดีเอโอแอลและการขยายธุรกิจ
หลังจากเอโอแอล (อเมริกาออนไลน์) ซื้อไอซีคิวในปี ค.ศ. 1998 บริษัทได้ฟ้องเทนเซ็นต์ต่อศาลอนุญาโตตุลาการแห่งชาติในสหรัฐ โดยอ้างว่าชื่อโดเมนของคิวไอซีคิวอย่าง QICQ.com และ QICQ.net มีการละเมิดสิทธิทรัพย์สินทางปัญญาของไอซีคิว ซึ่งเทนเซ็นต์เป็นฝ่ายแพ้คดีและต้องปิดเว็บไซต์ ในเดือนธันวาคม ค.ศ. 2000 เพื่อป้องกันการฟ้องร้องคดีอื่น ๆ หม่าได้เปลี่ยนชื่อซอฟต์แวร์เป็น "คิวคิว" (โดย "คิว" และ "คิวคิว" ใช้แทนคำว่า "คิวต์" ที่แปลว่า "น่ารัก")
ในปี ค.ศ. 2004 เทนเซ็นต์ได้เปิดตัวแพลตฟอร์มเกมออนไลน์และเริ่มจำหน่ายสินค้าเสมือนเพื่อสนับสนุนเกมที่เผยแพร่บนแพลตฟอร์มดังกล่าว (อาวุธ, พลังในเกม) รวมทั้งอีโมติคอนและริงโทน
ตามคำสั่งของหม่า เทนเซ็นต์ได้เปิดตัว Paipai.com ซึ่งเป็นแพลตฟอร์มการติดต่อระหว่างผู้บริโภคกับผู้บริโภค ที่เป็นคู่แข่งโดยตรงกับอีคอมเมิร์ซยักษ์อย่างอาลีบาบา
จากการจำลองไมโครซอฟท์ของบิล เกตส์ หม่า ฮั่วเถิง สร้างทีมวิศวกรที่แข่งขันกันสองทีมในปี ค.ศ. 2010 และคิดค่าบริการด้วยการสร้างผลิตภัณฑ์ใหม่ หลังจากสองเดือน ทีมหนึ่งได้นำเสนอแอปสำหรับการส่งข้อความและการแชทเป็นกลุ่มคือเวยซิ่น ซึ่งเปิดตัวในเดือนมกราคม ค.ศ. 2011 ส่วนในปี ค.ศ. 2015 เวยซิ่น (หรือวีแชทในภาษาอังกฤษ) ได้เป็นแพลตฟอร์มการส่งข้อความโต้ตอบแบบทันทีที่ใหญ่ที่สุดในโลก โดยมีการใช้ 48 เปอร์เซ็นต์ของผู้ใช้อินเทอร์เน็ตทั้งหมด
บริการที่หลากหลายอื่น ๆ โดยเทนเซ็นต์รวมถึงเว็บพอร์ทัล, การพาณิชย์อิเล็กทรอนิกส์ และเกมออนไลน์หลายผู้เล่น[8] เกมออนไลน์ เช่น หยู่หลง และเลเจนด์ออฟซวนหยวน ช่วยเพิ่มรายได้ให้มากกว่าครึ่งหนึ่ง ซึ่งเพิ่มขึ้นเป็น 5.1 พันล้านเหรียญสหรัฐ โดยมีกำไรสุทธิ 1.5 พันล้านเหรียญสหรัฐ[7]
ในเดือนธันวาคมปี ค.ศ. 2015 หม่าประกาศว่าเทนเซ็นต์จะสร้าง "โรงพยาบาลอินเทอร์เน็ต" ขึ้นที่เมืองอูเจิ้นซึ่งจะให้การวินิจฉัยทางไกลและการจัดส่งยา
การเมือง
ตามเว็บไซต์เทนเซ็นต์อย่างเป็นทางการ หม่าเป็นการประชุมพรรคคอมมิวนิสต์ประชาชนเซินเจิ้นครั้งที่ 5 และการประชุมสภาประชาชนแห่งชาติจีนครั้งที่ 12
เนื่องจากการครอบงำของเทนเซ็นต์ในโซเชียลเน็ตเวิร์กและตลาดส่งข้อความโต้ตอบแบบทันทีในประเทศจีน ความสัมพันธ์ระหว่างหม่า ฮั่วเถิง กับพรรคคอมมิวนิสต์แห่งประเทศจีนจึงได้รับการตรวจสอบซ้ำหลายครั้ง พูดถึงการเซ็นเซอร์ในการประชุมเทคโนโลยีในประเทศสิงคโปร์ หม่าได้รับการกล่าวถึงคำคมที่ว่า "ผู้คนจำนวนมากคิดว่าพวกเขาสามารถพูดออกมา และพวกเขาสามารถที่จะไม่รับผิดชอบ ผมคิดว่านั่นผิด […] เราเป็นผู้สนับสนุนที่ดีของรัฐบาลในแง่ของการรักษาความปลอดภัยข้อมูล เราพยายามที่จะมีการจัดการและการควบคุมอินเทอร์เน็ตให้ดีขึ้น"
ชีวิตส่วนตัว
หม่าใช้ชื่อเล่นว่าโพนี ซึ่งมาจากการแปลภาษาอังกฤษของนามสกุลของเขา ที่หมายถึง “ม้า” หม่า ฮั่วเถิง ไม่ค่อยปรากฏตัวในสื่อและเป็นที่รู้จักสำหรับไลฟ์สไตล์ที่ซ่อนเร้นของเขา ทั้งนี้ เขาเชื่อในหลักคำสอน: “แนวคิดไม่สำคัญในประเทศจีน – หากแต่เป็นการลงมือทำ”
ความมั่งคั่งของหม่า ฮั่วเถิง มาจากสัดส่วนการถือหุ้น 9.7 เปอร์เซ็นต์ในเทนเซ็นต์โฮลดิง มีรายงานว่าเขาเป็นเจ้าของอสังหาริมทรัพย์ในฮ่องกงและชิ้นงานศิลปะมูลค่า 150 ล้านเหรียญ เขาเป็นเจ้าของที่อยู่อาศัยที่มีการปรับปรุงใหม่จำนวน 19,600 ตารางฟุตในฮ่องกง
นกม่วงโยกหัว
นกม่วง หรือ นกม่วงโยกหัว (Trash Doves) คืออินเทอร์เน็ตมีมซึ่งมีต้นแบบมาจากสติกเกอร์ที่สร้างและออกแบบขึ้นในปี พ.ศ. 2560 โดยมีลักษณะเป็นนกพิราบสีม่วงที่มีตาขนาดใหญ่พร้อมกับทำท่าทางต่างๆ ในบรรดาสติกเกอร์มีสติกเกอร์ตัวหนึ่งที่ได้รับความนิยมอย่างมากโดยมีลักษณะนกพิราบสีม่วงโยกหัวขึ้นและลงซึ่งถูกจัดภาพอยู่ในไฟล์ GIF ไม่นานหลังจากที่นำสติกเกอร์นี้ลงสู่เว็ปไซต์เฟซบุ๊กในเดือนมกราคม พ.ศ. 2560 สติกเกอร์นกพิราบสีม่วงได้รับความนิยมแพร่หลายอย่างมากซึ่งมีผู้ตัดต่อและนำมาล้อเลียนอย่างรวดเร็ว
ผู้ออกแบบสติกเกอร์นี้คือ ซิท ไวเรอร์ เธอเป็นศิลปินที่อาศัยอยู่ในรัฐฟลอริดา สหรัฐ โดยในตอนแรกจุดประสงค์ที่เธอทำสติกเกอร์คือทำมาเพื่อขายเท่านั้น ซึ่งซิทยังได้กล่าวขอบคุณคนไทยที่ได้ทำให้เป็นกระแสที่ดังในโลกโซเชียล
กีฬาจักรยานในโอลิมปิกฤดูร้อน 2020 – คีริน บุคคลชาย
การแข่งขันกีฬาจักรยานในโอลิมปิกฤดูร้อน 2020 – คีริน บุคคลชาย เป็น 1 ใน 22 รายการแข่งขันกีฬาจักรยานในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 7-8 สิงหาคม พ.ศ. 2564 ที่อิซุเวโลโดรม การแข่งขันรายการคีริน บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 30 คน จาก 18 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 6 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2000
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
งานประกาศผลรางวัลออสการ์ ครั้งที่ 35
งานประกาศผลรางวัลออสการ์ ครั้งที่ 35 เป็นงานมอบรางวัลสำหรับภาพยนตร์ที่เข้าฉายในปีค.ศ. 1962
ความขัดแย้งอิสราเอล–กาซา พ.ศ. 2557
วันที่ 8 กรกฎาคม 2557 กองกำลังป้องกันอิสราเอล (IDF) เปิดฉากปฏิบัติการโพรเทกทิฟเอดจ์ (Operation Protective Edge,, ปฏิบัติการปกป้องขอบแดน) ในฉนวนกาซาที่ฮะมาสควบคุม จากนั้น การโจมตีทางอากาศของอิสราเอลและการโจมตีด้วยจรวดของปาเลสไตน์นานเจ็ดสัปดาห์ ตลอดจนการระดมยิงและการต่อสู้ในการบุกครองภาคพื้นดินและการโจมตีผ่านอุโมงค์ข้ามชายแดน ทำให้มีผู้เสียชีวิตกว่า 2,100 คน ส่วนใหญ่เป็นชาวปาเลสไตน์
ความมุ่งหมายที่แถลงของปฏิบัติการของอิสราเอลคือหยุดการโจมตีด้วยจรวดจากกาซาสู่อิสราเอล ซึ่งกลุ่มแยกมิใช่ฮะมาสเริ่มต้นหลังการปราบปรามฮะมาสในเวสต์แบงก์ของอิสราเอล อันเนื่องจากการลักพาตัวและฆ่าวัยรุ่นชาวอิสราเอล 3 คนโดยสมาชิกฮะมาส และฮะมาสเองเริ่มหลังการโจมตีทางอากาศในวันที่ 6 กรกฎาคมซึ่งฆ่านักรบฮะมาสเจ็ดคนในข่านยูนิส (Khan Yunis) ในวันที่ 17 กรกฎาคม ปฏิบัติการขยายผลสู่การบุกครองภาคพื้นดินโดยมีความมุ่งหมายที่แถลงเพื่อทำลายระบบอุโมงค์ของกาซา
ในวันที่ 26 สิงหาคม IDF รายงานว่า ฮะมาส อิสลามญิฮาดและกลุ่มนักรบอื่นยิงจรวดและปืนครก 4,500 ลูกจากกาซาสู่อิสราเอล ขณะที่ IDF โจมตีเป้าหมาย 5,263 แห่งในกาซา มีอุโมงค์ที่ทราบถูกทำลายอย่างน้อย 34 แห่ง และสองในสามของคลังจรวด 10,000 แห่งของฮะมาสถูกใช้หมดหรือถูกทำลาย  กระทรวงมหาดไทยปาเลสไตน์รายงานว่า จนถึงวันที่ 22 สิงหาคม มีระเบิดถูกทิ้งใส่กาซา 20,000 ตัน  การหยุดยิงหลายครั้งล้มเหลวหรือหมดอายุ ในวันที่ 26 สิงหาคม มีการประกาศหยุดยิงปลายเปิด
ชาวกาซาเสียชีวิตระหว่าง 2,125 ถึง 2,310 (รวมเด็ก 495–578 คน) และได้รับบาดเจ็บระหว่าง 10,895 ถึง 11,100 คน ขณะที่ทหาร IDF 66 นาย พลเรือนอิสราเอล 5 คน และพลเรือนไทย 1 คนเสียชีวิต และทหาร IDF 450 นายและพลเรือนอิสราเอล 80 คนได้รับบาดเจ็บ กระทรวงสาธารณสุขกาซา สหประชาชาติและกลุ่มสิทธิมนุษยชนว่า ความสูญเสียของปาเลสไตน์ 70–75% เป็นพลเรือน  อิสราเอลแถลงว่า 50% เป็นพลเรือน  วันที่ 5 สิงหาคม สำนักงานเพื่อการประสานงานด้านมนุษยธรรมแห่งสหประชาชาติแถลงว่า ชาวปาเลสไตน์ 520,000 คนในฉนวนกาซา (ประมาณ 30% ของประชากร) อาจพลัดถิ่น ในจำนวนนี้ 485,000 คนต้องการความช่วยเหลืออาหารฉุกเฉิน และ 273,000 คนหลบภัยในโรงเรียนที่สหประชาชาติดำเนินการ 90 แห่ง ที่พักอาศัยในกาซา 17,200 หลังถูกทำลายทั้งหมดหรือได้รับความเสียหายอย่างหนัก และ 37,500 หลังได้รับความเสียหายแต่ยังอาศัยได้ ในอิสราเอลมีพลเรือนประมาณ 5,000 ถึง 8,000 คน หนีจากที่พักอาศัยเนื่องจากภัยคุกคามจากการโจมตีด้วยจรวดและปืนครก
ประเทศนอร์เวย์ในโอลิมปิกเยาวชนฤดูร้อน 2014
กรีฑา
ผลการแข่งขันดังนี้ :
ว่ายน้ำ
ผลการแข่งขันดังนี้ :
ตระกูลผู้สำเร็จราชการแทนพระองค์ทั้งห้า
ตระกูลผู้สำเร็จราชการแทนพระองค์ทั้งห้า (五摂家 (go-seike หรือ go-sekke)) เป็นห้าตระกูลจากตระกูลฟูจิวาระ ผู้นำจากตระกูลเหล่านั้นมีตำแหน่งผูกขาดในระบบ เซ็กกัง ในราชสำนักเกียวโตตั้งแต่ศตวรรษที่ 12 ถึงศตวรรษที่ 19 ตระกูลทั้งห้า ได้แก่ ตระกูลโคโนเอะ, ตระกูลทากัตสึกาซะ, ตระกูลคูโจ, ตระกูลอิจิโจ และตระกูลนิโจ
ในตระกูลฟูจิวาระก็มีตระกูลอื่นด้วย แต่โดยธรรมเนียมแล้ว มีแค่ 5 ตระกูลเท่านั้นที่มีสิทธิ์ในการเป็นผู้สำเร็จราชการแทนพระองค์ ในบรรดาคูเงะ (เจ้าหน้าที่ศาล) ทั้งหมด พวกเขาเป็นตระกูลที่ทรงอำนาจที่สุดทางการเมือง
เอมีล อาด็อล์ฟ ฟ็อน เบริง
เอมีล อาด็อล์ฟ ฟ็อน เบริง (Emil Adolf von Behring; 15 มีนาคม ค.ศ. 1854 – 31 มีนาคม ค.ศ. 1917) เป็นนักสรีรวิทยาชาวเยอรมันซึ่งได้รับรางวัลโนเบลสาขาสรีรวิทยาหรือการแพทย์ใน ค.ศ. 1901
ประวัติ
เบริงถือกำเนิดที่ฮันส์ดอร์ฟ ไครส์โรเซินแบร์ค จังหวัดปรัสเซีย โดยมีชื่อ อาด็อล์ฟ เอมีล เบริง (Adolf Emil Behring)
ระหว่าง ค.ศ. 1874 และ ค.ศ. 1878 เบริงศึกษาวิชาแพทยศาสตร์ที่ Akademie für das militärärztliche Bildungswesen เมืองเบอร์ลิน เขาทำงานหลักเป็นแพทย์ทหาร และต่อมาเป็นศาสตราจารย์ด้านสุขศาสตร์ในคณะแพทยศาสตร์ที่มหาวิทยาลัยมาร์บวร์ค ภายใต้แรงต่อต้านในช่วงแรกจากสภาคณะ ซึ่งเป็นตำแหน่งที่เขารับไว้ตลอดช่วงชีวิต
เบริงเป็นผู้ค้นพบสารต้านชีวพิษ (antitoxin) ต่อคอตีบ และมีชื่อเสียงอย่างมากจากการค้นพบดังกล่าว รวมทั้งจากการอุทิศตนเพื่อศึกษาด้านภูมิคุ้มกัน เขาเป็นผู้ได้รับรางวัลโนเบลสาขาสรีรวิทยาหรือการแพทย์เป็นคนแรกใน ค.ศ. 1901 จากการพัฒนาการรักษาด้วยซีรัมเพื่อต้านคอตีบ (ซึ่งเป็นผลงานร่วมกับเอมีล รู) และบาดทะยัก เนื่องจากโรคคอตีบนั้นได้คร่าชีวิตประชาชนมากโดยเฉพาะอย่างยิ่งกับเด็ก และบาดทะยักเป็นสาเหตุการเสียชีวิตหลักในสงคราม ในสภาวัณโรคนานาชาติ (International Tuberculosis Congress) เมื่อ ค.ศ. 1905 เบริงได้ประกาศว่าเขาค้นพบ "สารซึ่งนำมาจากไวรัสเชื้อวัณโรค" สารดังกล่าวที่เบริงตั้งชื่อว่า "T C" มีบทบาทสำคัญในการสร้าง "โบวิวัคซีน" ของศาสตราจารย์เบริง ซึ่งช่วยป้องกันวัณโรควัว
เหรียญรางวัลโนเบลของเบริงปัจจุบันได้รับการเก็บรักษาไว้ที่พิพิธภัณฑ์สภากาชาดและเสี้ยววงเดือนแดงระหว่างประเทศในนครเจนีวา
รายชื่อเมคาอนิเมะ
รายชื่อเมคาอนิเมะ เป็นรายชื่อของเมคาอนิเมะ รายชื่อนี้จัดการโดยแฟรนไชส์
โมบิลสูท กันดั้ม
• Mobile Suit Zeta Gundam (1985–86)
• Mobile Suit Gundam ZZ (1986–87)
• Mobile Suit Gundam: Char's Counterattack (1988)
• Mobile Suit Gundam 0080 (1989)
• Mobile Suit Gundam F91 (1991)
• Mobile Suit Gundam 0083 (1991–92)
• Mobile Suit Victory Gundam (1993–94)
• Mobile Fighter G Gundam (1994–95)
• Mobile Suit Gundam Wing (1995–96)
• Mobile Suit Gundam: The 08th MS Team (1996–99)
• After War Gundam X (1996)
• Gundam Wing:Endless Waltz (1997)
• Gundam Wing:Endless Waltz Special Edition (1998)
• Turn A Gundam (1999–2000)
• Mobile Suit Gundam SEED (2002–03)
• SD Gundam Force (2004)
• Mobile Suit Gundam SEED Destiny (2004–05)
• Mobile Suit Gundam 00 (2007–09)
• Mobile Suit Gundam 00 Special Edition (2009–10)
• Mobile Suit Gundam Unicorn (2010–14)
• Model Suit Gunpla Builders Beginning G (2010)
ยูเฮ โอโนะ
ยูเฮ โอโนะ (小野 雄平; Yuhei Ono; 1 กรกฎาคม ค.ศ. 1985 – ) เป็นนักกีฬาฟุตบอลชาวญี่ปุ่น เขาเข้าแข่งขันในเจลีก ดิวิชัน 1 ให้แก่ทีมโตเกียวเวอร์ดีใน ค.ศ. 2004 และ 2005 โดยได้ปรากฏตัวในช่วงดังกล่าว 2 ครั้ง
รายชื่อเมคาอนิเมะ
โมบิลสูท กันดั้ม
• Mobile Suit Gundam AGE (2011–12)
ยูเฮ โอโนะ
ยูเฮ โอโนะ ยังเคยได้รับการกล่าวถึงโดยสุรศักดิ์ ตังค์สุรัตน์ ซึ่งเป็นผู้ฝึกสอนสังกัดสโมสรฟุตบอลราชนาวี ว่าเป็นนักฟุตบอลที่สามารถทำผลงานได้ดี และในวันที่ 13 กรกฎาคม พ.ศ. 2557 ในการแข่งขันยามาฮ่าลีกวัน 2014 ที่จังหวัดชลบุรี ยูเฮ โอโนะ ได้เป็นหนึ่งในผู้ทำประตูชัยให้แก่ทีมสโมสรฟุตบอลราชนาวี เมื่อครั้งที่พบกับสโมสรฟุตบอลศรีราชา บ้านบึง นอกจากนี้ เขายังได้รับเลือกให้เป็นแมนอออฟเดอะแมตช์จากการแข่งขันนัดดังกล่าว
รายชื่อเมคาอนิเมะ
โมบิลสูท กันดั้ม
• Gundam Build Fighters (2013–14)
• Gundam Reconguista in G (2014-15)
• Gundam Build Fighters Try (2014–15)
• Mobile Suit Gundam: The Origin (2015-16)
• Mobile Suit Gundam: Iron-Blooded Orphans (2015-16)
ยุทธภพครบสลึง
ยุทธภพครบสลึง (Yulgang หรือ Scions of Fate) เป็นเกมออนไลน์ประเภท MMORPG จากประเทศเกาหลีใต้ พัฒนาโดยบริษัท KRG Soft เผยแพร่โดย Mgame เกมนี้มีพื้นฐานอยู่บนหนังสือการ์ตูนในชื่อเดียวกันนี้ของเกาหลีที่เกี่ยวกับศิลปะการต่อสู้ คำว่า Yulgang มาจากคำย่อของ Yul-Hyul-Gang-Ho (热血江湖/열혈강호 ยอลฮยอลกังโฮ) แปลว่า "เจียงหูเลือดเดือด" ในประเทศไทย เกมดังกล่าวได้ซื้อลิขสิทธิ์และนำเข้าโดย เอเชียซอฟท์ คอร์ปอเรชั่น เกมออนไลน์เกมนี้เป็นเกมที่เล่นได้โดยไม่เสียค่าใช้จ่าย แต่สร้างรายได้จากการขายสินค้าใน Yulgang Shop ด้วยเงินจริง ในวันที่ 14 กุมภาพันธ์ พ.ศ. 2550 เกมนี้ได้รับความนิยมคือมีผู้ลงทะเบียนเล่นเกมกว่า 60 ล้านคนในจีนและเกาหลี และเกมนี้มีเซิร์ฟเวอร์ให้บริการในประเทศญี่ปุ่น จีน ไต้หวัน ไทย อินโดนีเซีย และสหรัฐอเมริกา
รายชื่อเมคาอนิเมะ
โมบิลสูท กันดั้ม
• Mobile Suit Gundam Thunderbolt (2015-16)
• Mobile Suit Gundam: Twilight AXIS (2017)
• Mobile Suit Gundam Narrative (2018)
• Mobile Suit Gundam: Hathaway's Flash (2020)
บาเลร์ (จังหวัดเอาโรรา)
เทศบาลบาเลร์ (Bayan ng Baler; อีโลกาโน: Ili ti Baler) เป็นเทศบาลและศูนย์กลางของจังหวัดเอาโรรา ประเทศฟิลิปปินส์ ในปี ค.ศ. 2015 มีประชากรประมาณ 39,562 คน
บาเลร์ตั้งอยู่ห่างจากมะนิลาไปทางทิศตะวันออกเฉียงเหนือ 231 km โดยมีเส้นทางผ่านภูเขา บาเลร์เป็นที่ตั้งของภูมิลักษณ์ที่น่าประทับใจและตั้งอยู่บนที่ราบใกล้กับอ่าวบาเลร์ ซึ่งเป็นเสี้ยวของทะเลฟิลิปปิน
บาเลร์ได้รับการสถาปนาเป็นเมืองหลักของจังหวัดเอาโรราในวันที่ 14 มิถุนายน ค.ศ. 1951 ภายใต้คำสั่ง Republic Act ที่ 648 ลงนามโดยประธานาธิบดีเอลปิดิโอ กีริโน ต่อมาได้กลายเป็นศูนย์กลางการปกครองของจังหวัดเมื่อวันที่ 21 พฤศจิกายน ค.ศ. 1978 ภายใต้คำสั่ง ''Batas Pambansa Blg. 7'' ลงนามโดยประธานาธิบดีเฟอร์ดินานด์ มาร์กอส
รายชื่อตัวละครในทรานส์ฟอร์มเมอร์ส สงครามจักรกลทะลุจักรวาล
บทความนี้เกี่ยวกับรายชื่อตัวละครที่ปรากฏในทรานส์ฟอร์มเมอร์ส สงครามจักรกลทะลุจักรวาล
กีฬาจักรยานในโอลิมปิกฤดูร้อน 2020 – เปอร์ซูต ทีมชาย
การแข่งขันกีฬาจักรยานในโอลิมปิกฤดูร้อน 2020 – เปอร์ซูต ทีมชาย เป็น 1 ใน 22 รายการแข่งขันกีฬาจักรยานในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 2-4 สิงหาคม พ.ศ. 2564 ที่อิซุเวโลโดรม การแข่งขันรายการเปอร์ซูต ทีมชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 32 คน จาก 8 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 25 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1908
ปาสกาล (หน่วยวัด)
ปาสกาล หรือ พาสคัล (pascal, สัญลักษณ์: Pa) เป็นหน่วยอนุพัทธ์เอสไอของความดันที่ใช้ในการคำนวณหาความดันภายใน ความเค้น มอดุลัสของยัง และความทนต่อแรงดึงสูงสุด ซึ่งเป็นคำนิยามของค่า 1 นิวตันต่อตารางเมตร ชื่อหน่วยตั้งตามชื่อของผู้รู้รอบด้านชาวฝรั่งเศส แบลซ ปัสกาล
พหุคูณของหน่วยปาสกาลที่พบได้ทั่วไปคือ 1 เฮกโตปาสกาล (1 hPa = 100 Pa) เท่ากับ 1 มิลลิบาร์ และ 1 กิโลปาสกาล (1 kPa = 1,000 Pa) เท่ากับ 1 เซนติบาร์
หน่วยวัดที่เป็นบรรยากาศ (atm) มีค่าเท่ากับ 101,325 ปาสกาล และตามรายงานทางอุตุนิยมวิทยามักวัดความกดอากาศเป็นหน่วยมิลลิบาร์
ต้นกำเนิด
ชื่อหน่วยนี้ตั้งตามชื่อของแบลซ ปัสกาล เพื่อเป็นการระลึกถึงผลของเขาต่อสาขาอุทกพลศาสตร์และสถิตยศาสตร์ของไหล และการทดลองด้วยบารอมิเตอร์ โดยปี พ.ศ. 2514 (ค.ศ. 1971) ในการประชุมของที่ประชุมใหญ่ว่าด้วยการชั่งตวงวัดครั้งที่ 14 ให้ใช้ชื่อหน่วย ปาสกาล แทนหน่วยเอสไอของ นิวตันต่อตารางเมตร (N/m2)
บทนิยาม
1 ปาสกาล คือความดันที่เกิดขึ้นโดยแรงขนาด 1 นิวตัน ในทิศทางที่ตั้งฉากกับพื้นที่ 1 ตารางเมตร
เอสเอ็มรุกกีส์
เอสเอ็มรุกกีส์ เป็นทีมก่อนเปิดตัวที่ตั้งขึ้นโดยบริษัทบันเทิงเกาหลีใต้ เอสเอ็มเอนเตอร์เทนเมนต์ ในปี 2013 ประกอบด้วยเด็กฝึกหัดที่ไม่ได้เปิดตัวในกลุ่มไอดอลเลย ทีมได้ผลิตและโปรโมกลุ่มไอดอลเช่น เรดเวลเวต และ เอ็นซีที ตั้งแต่ปี 2013 ถึงปี 2018 ทีมได้แนะนำสมาชิกอย่างเป็นทางการทั้งหมด 30 คน โดย 24 คนที่ได้รับเลือกเปิดตัวในวงเรดเวลเวต (4 คน), เอ็นซีทีและ 4 ยูนิตแรก (19 คน), และเอสปา (1 คน) หลังจากยุติโปรเจ็กต์ไปในปี 2018 อย่างไม่เป็นทางการ เอสเอ็มได้ฟื้นฟูทีมก่อนเปิดตัวในปี 2022 และแนะนำสมาชิกเด็กฝึกหัด 3 คน
ปาสกาล (หน่วยวัด)
บทนิยาม
หน่วยปาสกาลสามารถแสดงโดยใช้หน่วยอนุพัทธ์เอสไอหรือหน่วยฐานเอสไอได้ดังนี้
เอสเอ็มรุกกีส์
2022: เปิดตัวใหม่และสมาชิกใหม่
เมื่อวันที่ 1 กรกฎาคม 2022 เอสเอ็มเอนเตอร์เทนเมนต์ได้เปิดตัวเอสเอ็มรุกกีส์อีกครั้งโดยแนะนำเด็กฝึกหัดชายใหม่สามคน ได้แก่ อึนซ็อก, โชเฮย์ และ ซึงฮัน
ปาสกาล (หน่วยวัด)
บทนิยาม
โดยที่ N คือนิวตัน m คือเมตร kg คือกิโลกรัม s คือวินาที และ J คือจูล
ค่าคงตัวของพลังค์
ค่าคงตัวของพลังค์ h นั้นได้ชื่อมาจาก มักซ์ พลังค์ ซึ่งเป็นหนึ่งในผู้บุกเบิกทฤษฎีกลศาสตร์ควอนตัม ค่าคงตัวของพลังค์เป็นปริมาณที่เกี่ยวข้องกับขนาดของควอนตา (quanta) และมีค่าเท่ากับ
หรือเขียนในหน่วยอิเล็กตรอนโวลต์ได้เท่ากับ
ปริมาณอีกอย่างซึ่งมีความเกี่ยวข้องกันคือค่าคงตัวของพลังค์แบบลดค่า (reduced Planck constant) หรือบางครั้งเรียกว่าค่าคงตัวของดิแรค
เมื่อ π คือค่าคงที่พาย ชื่อเรียกปริมาณนี้อ่านออกเสียงว่า เอช-บาร์
ตัวเลขที่ใช้ในที่นี้เป็นตัวเลขที่สำนักงานชั่งตวงวัดระหว่างประเทศ (International Bureau of Weights and Measures) ซึ่งได้ทำการแก้ไขนิยามของ ระบบหน่วยวัดระหว่างประเทศ กำหนดขึ้นใน ที่ประชุมใหญ่ว่าด้วยการชั่งตวงวัด ครั้งที่26 ในปี2019
เท่านั้น เมื่อ n เป็นจำนวนเต็มบวกใดๆ
บางครั้งเป็นการสะดวกกว่าที่จะเขียนปริมาณนี้ในหน่วยของความถี่เชิงมุม ω = 2 π ν, ซึ่งจะเขียนได้เป็น
เงื่อนไขควอนไทเซชั่นเช่นข้างบนนี้มีอยู่มากมาย เงื่อนไขหนึ่งที่น่าสนใจคือควอนไทเซชั่นของโมเมนตัมเชิงมุมของอนุภาค ถ้าเราให้ J เป็นโมเมนตัมเชิงมุมโดยรวมของระบบ และ Jz เป็นโมเมนตัมเชิงมุมที่วัดในแกนใดๆ ปริมาณทั้งสองนึ้จะสามารถมีค่าได้เป็น
เท่านั้น ดังนั้นเราสามารถเรียก \hbar ได้เป็นควอนตาของโมเมนตัมเชิงมุม
ค่าคงตัวของพลังค์ยังปรากฏในหลักความไม่แน่นอนของไฮเซนเบอร์กด้วย โดยความไม่แน่นอนในการวัดตำแหน่ง Δx และความไม่แน่นอนในการวัดโมเมนตัม Δp ของระบบใดๆ จะมีความสัมพันธ์กันเป็น
นอกจากปริมาณสองอย่างนี้แล้ว ยังมีปริมาณทางฟิสิกส์อีกหลายคู่ที่มีสมบัติเป็นไปตามกฎความไม่แน่นอนที่คล้ายกันนี้
ในบางเบราว์เซอร์ สัญลักษณ์ยูนิโค้ด ℎ (ℎ) จะถูกแสดงผลเป็นสัญลักษณ์ค่าคงตัวของพลังค์ และสัญลักษณ์ ℏ (ℏ) จะถูกแสดงผลเป็นค่าคงตัวของดิแรค
เทศมณฑลในประวัติศาสตร์อังกฤษ
เทศมณฑลในประวัติศาสตร์อังกฤษ เป็นเขตการปกครองโบราณของอังกฤษ ที่ก่อตั้งโดยการบริหารของชนนอร์มันและในกรณีส่วนใหญ่จำลองมาจากเขตการปกครองราชอาณาจักรและไชร์ของแองโกล-แซ็กซอนก่อนหน้านั้น เขตการปกครองเหล่านั้มีประโยชน์ในการใช้สอยหลายอย่างมาเป็นเวลาหลายร้อยปี และยังใช้เป็นพื้นฐานในการพิจารณาการจัดเขตการปกครองของรัฐบาลส่วนท้องถิ่นในสมัยปัจจุบัน เทศมณฑลเหล่านี้บางครั้งก็รู้จักกันว่า “เทศมณฑลโบราณ” (ancient counties)
เทศมณฑล
รายชื่อเทศมณฑลในประวัติศาสตร์:
บ้านใร่กาแฟ
บ้านใร่กาแฟ เป็นร้านกาแฟที่เปิดตามสถานีบริการน้ำมัน เส้นทางสายต่างๆ ของ ภาคเหนือ ภาคตะวันออกเฉียงเหนือ และ ภาคใต้ โดยเปิดครั้งแรกเมื่อ พ.ศ. 2540
ประวัติ
ปี พ.ศ. 2538 - พ.ศ. 2540 นายสายชล เพยาว์น้อย เจ้าของธุรกิจบ้านใร่กาแฟเป็นคนที่ชอบเดินทางศึกษาวัฒนธรรมไปตามเส้นเดินทางสายต่าง ๆ ทั้งภาค ภาคอีสาน ภาคเหนือภาคใต้ ตลอดการเดินทางมักจะแวะดื่มกาแฟกระป๋องตามสถานีบริการน้ำมัน ครั้งเดินทางไปยังสายอีสานได้พบกาแฟแบบชาวบ้านตั้งซุ้ม โต๊ะ ในสถานีบริการน้ำมัน แบบคั่วชง มีจุดเด่นในด้านรสชาติ และ วิธีการในการนำเสนอ ลูกค้าจะเห็นกรรมวิธี และ ลีลาการชงกาแฟของชาวบ้านดูมีศิลปะเพิ่มคุณค่าให้กาแฟในแก้วนั้น ๆ ปรุงแบบแก้วต่อแก้ว ใช้กาแฟคั่วใหม่จากภาชนะที่ฝาปิดสนิทบดสด ๆ ชงสด ๆ จึงนำแนวทางของชาวบ้านมานำเสนอในรูปแบบของบ้านใร่กาแฟ คือ เพิ่มอาคารกาแฟ จัดการความสะอาด ความสะดวกสบาย เป็นระบบธุรกิจ เพิ่มแนวคิดทางสถาปัตยกรรม เป็นอาคารทรงไทยโมเดิร์น จัดการภูมิทัศน์โดยรอบ บ้านใร่กาแฟสร้างสาขาแรกที่สถานีบริการน้ำมัน ปตท.รังสิต – องค์รักษ์คลอง 7 เมื่อวันที่ 21 ธันวาคม พ.ศ. 2540 โดยมีชื่อว่าบ้านแรก สาขาบ้าน 9 มีสัญลักษณ์เป็นใบไม้สีเขียว หลังเปิดได้ 13 วัน เช้าวันที่ 2 มกราคม พ.ศ. 2541 เกิดอุบัติเหตุรถเข้าพุ่งชนร้าน ต้องปิดร้านโดยฉับพลัน จากนั้นจึงสร้างสาขา 9/2 เมื่อวันที่ 7 มีนาคม พ.ศ. 2541 ในสถานีบริการน้ำมัน JET และออกแบบใหม่เป็นอาคารทรงสามเหลี่ยม ซึ่งรูปแบบตัดมาจากหน้าบานบ้านทรงไทย จากนั้นได้รับโอกาสจากบริษัท CONOCO ประเทศไทย JET อนุมัติให้ก่อสร้างในแบบบ้าน 8 (บ้านกรุง) บนเส้นทางถนนพหลโยธินเป็นสาขาแรกในสถานีบริการฯของ JET เปิดทำการขายวันที่ 21 เมษายน พ.ศ. 2541 ซึ่งเป็นสาขาบ้านสามเหลี่ยมแรก ปี พ.ศ. 2542 ได้เปลี่ยนชื่อเป็นบ้านใร่กาแฟซึ่งได้แนวความคิดจาก สังคมและภูมิปัญญาของชาวบ้านของไทย ในปี พ.ศ. 2549 มีสาขาทั้งหมด 110 สาขา
บาลังกา (จังหวัดบาตาอัน)
นครบาลังกา (Lungsod ng Balanga; กาปัมปางัน: Lakanbalen ning Balanga) เป็นเมืองหลักของจังหวัดบาตาอัน ประเทศฟิลิปปินส์ ในปี ค.ศ. 2015 มีประชากรประมาณ 96,061 คน บาลังกาเป็นแหล่งเกษตรกรรมที่สำคัญ และมีพื้นที่ 11,163 เฮกตาร์ คิดเป็นร้อยละ 8.13 ของจังหวัดบาตาอัน
งานประกาศผลรางวัลออสการ์ ครั้งที่ 36
งานประกาศผลรางวัลออสการ์ ครั้งที่ 36 เป็นงานมอบรางวัลสำหรับภาพยนตร์ที่เข้าฉายในปีค.ศ. 1963
คิม ฮี-ช็อล
คิม ฮี-ช็อล (김희철; เกิด 10 กรกฎาคม ค.ศ. 1983) เป็นที่รู้จักในชื่อ ฮีช็อล เป็นนักร้องชาวเกาหลีใต้ เป็นสมาชิกของซูเปอร์จูเนียร์
ก่อนหน้าการเปิดตัว
ฮีช็อลเกิดที่คังวอนโด ประเทศเกาหลีใต้ ในครอบครัวที่มีฐานะปานกลาง เขามีพี่สาวหนึ่งคน คือ คิม ฮีจิน เขาเข้ามาอยู่ภายใต้การจัดการของสังกัดเอสเอ็ม เอ็นเตอร์เทนเม้นท์หลังจากเขาออดิชั่นใน Starlight Casting System ในปีพ.ศ. 2545]] ขณะที่เขาอาศัยอยู่ที่โซล ฮีช็อลร่วมกับฮีโร่ แจจุง, ยูโนว ยุนโฮ และเพื่อนร่วมวงในอนาคต คังอิน ต้นสังกัดได้วางตัวพวกเขาในโปรเจกต์เล็กๆ ชื่อ โฟร์ซีซันส์ (Four Seasons) โดยสมาชิกสี่คนจะเป็นตัวแทนของสี่ฤดูในหนึ่งปี แต่กลุ่มที่ถูกคาดหวังไว้ก็ไม่ได้รับการเปิดตัว เมื่อสมาชิกสองคน ฮีโร่ แจจุง และ ยูโนว ยุนโฮ ได้ถูกเลือกให้อยู่ในกลุ่มบอยแบนด์ ทงบังชินกี ที่ได้รับการเปิดตัวเมื่อเดือนธันวาคม [[พ.ศ. 2546]]
พ.ศ. 2548-ปัจจุบัน: ซูเปอร์จูเนียร์
เมื่อสมาชิกสองคนจากไป กลุ่มโฟร์ซีซันส์ก็ถูกยกเลิก สมาชิกที่เหลือสองคนของโฟร์ซีซันส์ ฮีช็อล และ คังอิน ก็ถูกวางตัวในอีกกลุ่มโปรเจกต์ ซูเปอร์จูเนียร์ กับเด็กฝึกหัดอีกสิบคนในสังกัดเดียวกัน กลุ่มโปรเจกต์นี้ถูกจัดการไปด้วยดีและเปิดตัวในสองปีให้หลัง ในปีพ.ศ. 2548 ภายใต้ชื่อ ซูเปอร์จูเนียร์05 รุ่นแรกของซูเปอร์จูเนียร์
เมื่อวันที่ 6 กันยายน พ.ศ. 2548 (ค.ศ.2005) ในที่สุดฮีช็อลก็ได้รับการเปิดตัว พร้อมกับสมาชิกอีกสิบเอ็ดคนในซูเปอร์จูเนียร์05 ทางช่อง SBS ในรายการ อินกิกาโย (Popular Songs) ทำการแสดงซิงเกิ้ลแรก "TWINS (Knock Out)" ซูเปอร์จูเนียร์ปล่อยอัลบัมเต็มของพวกเขาหนึ่งเดือนให้หลัง และอัลบัมเปิดตัวด้วยอันดับสามของ MIAK K-pop อันดับอัลบั้มรายเดือน หลังจากซิงเกิ้ลที่สองของพวกเขา "Miracle" จบการโปรโมท ต้นสังกัดต้องการจะเพิ่มสมาชิกคนใหม่สำหรับซูเปอร์จูเนียร์รุ่นต่อไป ซูเปอร์จูเนียร์06 โดยที่ฮีช็อลจะยังคงเป็นสมาชิกของซูเปอร์จูเนียร์ อย่างไรก็ตาม แผนการได้ถูกเปลี่ยนเมื่อต้นสังกัดเพิ่มสมาชิกคนที่สิบสาม กยูฮย็อน และต้นสังกัดได้แถลงว่าซูเปอร์จูเนียร์06นั้น เป็นเพียงข่าวลือ ซูเปอร์จูเนียร์ได้เอา 05 ออกจากชื่อและกลายเป็น ซูเปอร์จูเนียร์ อย่างเป็นทางการ ซูเปอร์จูเนียร์ได้รับความนิยมหลังจากออกซิงเกิ้ลแรกของพวกเขา "U" ปีพ.ศ. 2549 ในฤดูร้อนถัดมา ซึ่งกลายเป็นซิงเกิ้ลที่ประสบความสำเร็จมากที่สุดของซูเปอร์จูเนียร์ในอันดับเพลง นำให้มันเป็นเพลงอันดับหนึ่งของซูเปอร์จูเนียร์ในงานในวงการของพวกเขา
ต้นปีพ.ศ. 2550 ฮีช็อลถูกวางตัวในกลุ่มย่อยของซูเปอร์จเนียร์ คือ ซูเปอร์จูเนียร์ ที กลุ่มย่อยเพลงทร็อทหกคน กลุ่มนี้ได้เปิดตัวเมื่อ 25 กุมภาพันธ์ พ.ศ. 2550 ในรายการ อินกิกาโย ด้วยเพลง "Rokuko!!!" ของพวกเขา ซูเปอร์จูเนียร์ ที ได้ออกซิงเกิ้ลแรก "Rokkugo!!!" เมื่อวันที่ 23 กุมภาพันธ์ พ.ศ. 2550 ในที่สุดก็มียอดขายถึง 45,998 แผ่นในปลายปี ถูกจับอันดับในตำแหน่งอันดับที่สิบหกของอัลบัมขายดีของปี และเป็นซิงเกิ้ลที่ขายดีที่สุดของปี ซูเปอร์จูเนียร์ ทีหยุดกิจกรรมของกลุ่มย่อยตอนปลายปีพ.ศ. 2550 และในเดือนกันยายนถัดมา ซูเปอร์จูเนียร์ทั้งหมดได้ออกอัลบัมที่สองอย่างเป็นทางการของพวกเขา Don't Don ซึ่งได้กลายมาเป็นอัลบัมขายดีอันดับสองของปีนั้น
ฮีช็อลได้มีส่วนร่วมกับเนื้อเพลงของซูเปอร์จูเนียร์อยู่บ่อยครั้ง ผลงานแรกของเขา ร่วมกับเพื่อนร่วมวง ชินดง และ อึนฮย็อก เป็นเนื้อเพลงแร็พในเพลง "Show Me Your Love" ซิงเกิ้ลร่วมของซูเปอร์จูเนียร์และทงบังชินกี
พ.ศ. 2548-ปัจจุบัน: ขวัญใจวัยรุ่น
เช่นเดียวกันกับเพื่อนร่วมวง คิม คีบ็อม ฮีช็อลได้ปรากฏตัวครั้งแรกในโทรทัศน์ด้วยฐานะนักแสดง และไม่ใช่ในฐานะสมาชิกของซูเปอร์จูเนียร์ เมื่อปีพ.ศ. 2548 เขาแสดงในละครวัยรุ่นเรื่อง Sharp 2 ซึ่งเขาได้แสดงร่วมกับคิม คีบ็อม หลังจากนั้นไม่นาน ฮีช็อลก็กลายเป็นนักแสดงละครโทรทัศน์ที่มีชื่อเสียง และทำให้เขาได้แสดงภาพยนตร์โฆษณาและรายการทางโทรทัศน์อยู่บ่อยครั้ง
ฮีช็อลเพิ่มงานแสดงมากขึ้นอีกหลังจากซูเปอร์จูเนียร์เปิดตัว รับบทเด่นในละครซิตคอมวัยรุ่น เรนโบว์ โรมานซ์ ทางช่อง MBC ร่วมกับคิม คีบ็อม และเขาได้มาเล่นละครหลังข่าวเรื่องแรกทางช่อง SBS ชื่อเรื่อง ครอบครัวป่วน ก๊วนกำมะลอ (Bad Family) ก่อนหน้าที่เขาจะเปิดตัวในฐานะนักร้อง ฮีช็อลได้เริ่มงานพิธีกรในรายการ ''KM Show! Music Tank หลังจากการเกิดตัวของซูเปอร์จูเนียร์ไม่นาน ฮีช็อลก็ได้เปลี่ยนมาเป็นพิธีกรรายการ อินกิกาโย (Popular Songs) ทางช่อง SBS เขายังเคยเป็นดีเจในรายการวิทยุของเขา คือ SBS Power FM Youngstreet'' ร่วมกับพัก ฮีบอน แต่รายการก็เลิกจัดเมื่อกลางปีพ.ศ. 2549 นอกจากงานแสดง งานร้องเพลง และงานพิธีกรแล้ว ฮีช็อลยังเป็นผู้ร่วมรายการที่คึกคักของรายการวาไรตี้โชว์ ปรากฏตัวบ่อยๆ ในรายการ เฮโรอีน 6, วิตามิน, สปอนจ์, เอกซ์-แมน และ เลิฟ เล็ทเทอร์
พ.ศ. 2551: ซานาดู
จาก 9 กันยายน ถึง 9 พฤศจิกายน พ.ศ. 2551 ฮีช็อลและคังอินเพื่อนร่วมวง จะได้รับการเปิดตัวในฐานะนักแสดงละครเพลงผ่านละครเพลงเรื่อง ซานาดู (Xanadu) ซานาดู เป็นภาพยนตร์เพลงในปีพ.ศ. 2523 นำแสดงโดย จีน เคลลี่ และ โอลีเวีย นิวตัน จอห์น ซานาดู เคยถูกนำมาทำใหม่ในการแสดงบรอดเวย์เช่นกัน ฮีช็อลและคังอินจะแสดงในตัวละครเดียวกัน คือ Sonny ตามตารางเวลา การออดิชั่นและนักแสดงจะถูกเลือกตามขั้นตอนผ่านเรียลลิตี้ทีวี
ปัจจุบันฮีช็อลมีผลงานประจำ รายการทางโทรทัศน์ 2 รายการคือ JoAhSeo(좋아서 หรือ คุณพ่อผู้แสนดี) ออกอาการทางช่อง SBS ทุกวันเสาร์ เวลา 17.15 และอีกหนึ่งรายการคือ Mnet Band of Brothers ร่วมกับ คังอิน (ซูเปอร์จูเนียร์) เจย์ และ จองโม (The Trax)ออกอากาศทุกวันเสาร์ทางช่อง Ment เวลา 23.30
อุบัติเหตุทางรถยนต์
ฮีช็อลได้รับบาดเจ็บครั้งใหญ่จากอุบัติเหตุทางรถยนต์ ที่เกิดขึ้นคืนของวันที่ 10 สิงหาคม พ.ศ. 2549 ขณะที่เขากำลังมุ่งหน้าสู่โซลจากมกโพ ที่เขาได้ไปร่วมงานศพของพ่อของดงแฮ สมาชิกซูเปอร์จูเนียร์ ล้อรถยนต์ได้ทำงานผิดปกติในขณะรถกำลังพยายามเปลี่ยนเลน จากอุบัติเหตุครั้งนี้ กระดูกขาซ้ายของเขาได้แตกสี่ถึงห้าที่ รวมไปถึงกระดูกโคนขา, เข่า, และข้อเท้า ซึ่งต้องการการผ่าตัดถึง 6 ชั่วโมงและต้องเข้ารับการรักษาการบาดเจ็บอีกหลายจุด รวมทั้งลิ้นที่ฉีกขาดซึ่งต้องเย็บ เขาได้ถูกแนะนำให้หยุดกิจกรรมทั้งหมดในช่วงสิบสองสัปดาห์ เขาได้ออกจากโรงพยาบาลเมื่อ 13 กันยายน พ.ศ. 2549 และได้รับการรักษาเป็นคนไข้นอก เขากลับไปโรงพยาบาลเพื่อทำการผ่าตัดครั้งที่สองเพื่อนำแท่งเหล็กในขาของเขาออกบางส่วน เมื่อวันที่ 10 ตุลาคม พ.ศ. 2549 เขากลับไปทำงานในระยะเวลาสั้นๆ ตอนปลายเดือนตุลาคมเพื่อถ่ายทำสามตอนสุดท้ายของละครซิตคอมวัยรุ่น เรนโบว์ โรมานซ์ ทางช่อง MBC ในขณะที่ยังใส่เฝือกและนั่งรถเข็น มันยังไม่ถึงปลายเดือนธันวาคมดีเมื่อฮีช็อลกลับไปทำงานเดี่ยวของตัวเอง อย่างเช่นรายการวาไรตี้โชว์และงานพิธีกร ในเดือนกุมภาพันธ์ พ.ศ. 2550 เขาก็สามารถร่วมแสดงบนเวทีในฐานะสมาชิกของ ซูเปอร์จูเนียร์ ที ได้ เขาเริ่มแสดงร่วมกับซูเปอร์จูเนียร์ทั้งหมด (ซึ่งต้องเต้นเป็นประจำและต้องใช้กำลังมากกว่าซูเปอร์จูเนียร์ ที) ในปลายเดือนเมษายนและต้นเดือนพฤษภาคม เหล็กห้าชิ้นที่ยังอยู่ในขาของเขา ซึ่งจะต้องได้รับการผ่าตัดออกหลังจากนี้
ผลงานด้านเพลง
'''뭘봐 (Close Ur Mouth) - M&D
이별참나답다 (Breakups Are So Like Me) - With 김장훈'''
ประเทศโคลอมเบียในโอลิมปิกเยาวชนฤดูร้อน 2014
ประเทศโคลอมเบีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติโคลอมเบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 34 คน ใน 12 ชนิดกีฬา ผลการแข่งขันครั้งนี้ประเทศโคลอมเบียได้รับเหรียญรางวัลแบ่งเป็น 1 เหรียญทอง 0 เหรียญเงิน และ 2 เหรียญทองแดง รวมทั้งหมด 3 เหรียญ
กรีฑา
ผลการแข่งขันดังนี้ :
พัก ซู-บิน
ซูบิน (ชื่อจริง: พัก ซู-บิน, 박수빈, Park Soobin, จีน: 朴秀斌 ) เป็นหนึ่งในสมาชิกของวงคอสมิกเกิลส์ วงไอดอลสัญชาตเกาหลีใต้และจีน ในเครือของบริษัทสตาร์ชิปเอนเตอร์เทนเมนต์และบริษัทเยฮวาจากประเทศจีน มีสมาชิกในวงทั้งหมด 13 คน
ชีวิตช่วงแรก
ซูบินเกิดเมื่อวันที่ 14 กรกฏาคม พ.ศ. 2539 ที่เขตซอโซ กรุงโซล ประเทศเกาหลีใต้ มีหมู่เลือด AB ซูบินมีน้องชายหนึ่งคน ชื่อว่า พัคฮยอนบิน ซูบินเริ่มเข้ามาเป็นเด็กฝึกของค่ายสตาร์ชิปตั้งแต่ตอนกำลังศึกษาอยู่ชั้นประถม 6 และได้เดบิวต์เมื่อปี พ.ศ. 2559 ซึ่งรวมเวลาการเป็นเด็กฝึกทั้งหมด 8 ปี
ช่วงก่อนเดบิวต์
วันที่ 4 พฤศจิกายน พ.ศ. 2558 จนถึง 11 มกราคม พ.ศ. 2559 พัคซูบินได้ร่วมแสดงเป็นนักแสดงสมทบในเว็บดราม่าเรื่อง High-End Crush (고품격 짝사랑에) ออกอาหาศทางสถานีช่อง MBN (Soobin CUT)
ซูบินเป็นเด็กฝึกหรือเทรนนี่มาเป็นระยะเวลารวมกันทั้งสิ้น 8 ปี ตั้งแต่ปี 2008 หรือสมัยที่เธอยังเรียนอยู่ชั้นประถมศึกษา 6 ดังนั้นซูบินจึงเป็นหนึ่งในสมาชิกของคอสมิกเกิลส์ที่มีระยะเวลาการเป็นเด็กฝึกยาวนาน และในรายการ King of Masked Singer เธอยังได้เล่าถึงช่วงเวลาที่เธอได้เป็นเด็กฝึกว่า ไม่เคยมีแม้แต่ครั้งเดียวในตอนนั้นที่เธอคิดจะถอดใจจากการเป็นนักร้อง แต่เมื่อได้เดบิวต์มาแล้วเธอก็พบว่ามันเหนื่อยเหลือเกินจนคิดจะถอดใจ แต่ก็ฉุกคิดได้เมื่อคิดว่าหากนี้ต้องเป็นโชว์สุดท้ายที่เธอได้แสดง เธอคงจะเสียใจไปตลอด และจากนั้นเธอก็ไม่เคยคิดจะถอดใจอีกเลย
การเปิดตัวฐานะสมาชิกคอสมิกเกิลส์
ซูบินเดบิวต์ในวันที่ 25 กุมภาพันธ์ พ.ศ. 2559 ร่วมกับกลุ่มของเธอ พร้อมปล่อยเดบิวต์มินิอัลบั้ม ' วูดยูไลค? ' ที่มีไตเติลแทรคส์คือเพลง ' โมโมโม ' และ 'แคทชมี '
ในเดือนสิงหาคม พ.ศ. 2559 ซูบินและสมาชิกคอสมิกเกิลส์ เอ็กซี, ซอลอา, ซองโซ, อึนซอ, ยอรึม และดายอง ร่วมกับ มอนสตาเอ็กซ์ เพื่อจัดตั้งกลุ่ม 'วาย-ทีน (Y-teen)' ซึ่งเป็นกลุ่มที่จะโปรโมทเกี่ยวกับเครือข่ายการใช้งานของ KT
ปัจจุบันซูบินยังคงมีผลงานร่วมกับคอสมิกเกิลส์ และเริ่มมีผลงานด้านรายการทีวีมากขึ้น โดยในเดือนธันวาคม ปี พ.ศ. 2562 ซูบินได้เข้าแข่งขันรายการ King of Masked Singer ภายใต้หน้ากากลูกเต๋า และชนะเข้าถึงรอบที่สองก่อนจะแพ้ให้กับหน้ากากเกาลัดคั่ว
ซุนวู (ภาพยนตร์)
ชีวประวัติของ ซุนวู ถูกทำมาเป็นภาพยนตร์ในรูปแบบของ ดีวีดี ในประเทศไทย โดยทำเป็นภาพยนตร์จีนชุด 22 ตอน (ดีวีดี 8 แผ่น) โดยใช้ชื่อว่า ซุนวู และสโลแกนว่า "รู้เขา รู้เรา รบ 100 ครั้ง ชนะ 100 ครั้ง" จัดทำโดย บจก. ยูนิเวอร์แซล พิคเจอร์ส (ไทยแลนด์) จากต้นฉบับเดิมโดย CCTV แห่งสาธารณรัฐประชาชนจีน สำหรับในไทย ได้ คุณก่อศักดิ์ ไชยรัศมีศักดิ์ ประธาน บริษัท ซี.พี.เซเว่นอีเลฟเว่น จำกัด (มหาชน) มาเป็นพรีเซ็นเตอร์ ให้ดีวีดีชุดนี้
มิสเตอร์โกลบอล 2018
ผู้เข้าประกวด
38 ผู้เข้าประกวดที่ได้รับการยืนยัน:
กลับมาเข้าร่วม
เข้าร่วมการประกวดครั้งล่าสุดในปี ค.ศ. 2015:
เข้าร่วมการประกวดครั้งล่าสุดในปี ค.ศ. 2016:
เฮโล: รีช
เฮโล: รีช (Halo: Reach) เป็นวิดีโอเกมแนวยิงมุมมองบุคคลที่หนึ่ง พัฒนาโดยบันจี และจัดจำหน่ายโดยไมโครซอฟท์เกมสตูดิโอส์ สำหรับเครื่องคอนโซลเอกซ์บอกซ์ 360 ตัวเกมเป็นส่วนหนึ่งของชุดซีรีส์เกม เฮโล โดยที่ตัวเกมเป็นเกมภาคก่อนเกม เฮโล: คอมแบทอิวอลฟด์ ในปี 2001 เฮโล: รีช วางจำหน่ายทั่วโลกในวันที่ 14 กันยายน 2010
หลังจากที่เกม เฮโล 3 วางจำหน่ายในปี 2007 บันจีได้แบ่งทีมพัฒนาออกเป็นทีมเพื่อพัฒนาเกมที่แตกต่างกันสองเกมที่จะกลายเป็นเกม เฮโล 3 โอดีเอสที และ เฮโล: รีช ผู้พัฒนาตัดสินใจสร้างเกมภาคก่อนให้กับไตรภาคเกม เฮโล ดั้งเดิม การปล่อยตัวเองจากหน้าที่ในการจัดการกับหัวข้อเรื่องเก่า เมื่อตัวเกมเกิดขึ้นในโลกมนุษย์ที่ถูกทำลาย พวกเขามุ่งเน้นที่การสร้างสภาพแวดล้อมให้เป็นตัวละครของตัวเอง Martin O'Donnell ผู้ประพันธ์เพลงให้กับชุดวิดีโอเกม เฮโล อย่างยาวนานและ Michael Salvatori กลับมาแต่งเพลงให้เกม เฮโล: รีช โดยมีเป้าหมายเพื่อให้ได้เสียงที่อึมครึมมากขึ้นเพื่อให้เข้ากับเรื่องราว
เฮโล: รีช ประกาศเปิดตัวในงานอี3 2009 ที่นครลอสแอนเจลิส รัฐแคลิฟอร์เนีย และตัวอย่างแรกในเอนจินถูกแสดงในงาน Spike Video Game Award ประจำปี 2009 โดยผู้เล่นที่ซื้อเกม เฮโล 3 โอดีเอสที จะได้สิทธิ์เข้าร่วมโหมดผู้เล่นหลายคนแบบเบต้าของเกม เฮโล: รีช ได้ในเดือนพฤษภาคม 2010 ในโหมดเบต้าอนุญาตให้บันจีรับเสียงตอบรับจากผู้เล่นสำหรับการแก้ไขข้อบกพร่องและทำการปรับแต่งรูปแบบการเล่นก่อนที่จะส่งเวอร์ชันสุดท้าย ไมโครซอฟท์ให้งบประมาณด้านการตลาดเกมที่ใหญ่ที่สุดของ เฮโล: รีช และสร้างโฆษณาคนแสดงที่ได้รับรางวัล แอ็กชั่นฟิกเกอร์ และสื่อเชิงโต้ตอบเพื่อส่งเสริมการขาย
ตัวเกมทำรายได้ประมาณ 200 ล้านดอลลาร์สหรัฐภายในวันที่เปิดตัวซึ่งกลายเป็นสถิติใหม่สำหรับแฟรนไชส์ เฮโล: รีช ทำยอดขายได้ดีในดินแดนส่วนใหญ่และขายได้มากกว่าสามล้านชุดภายในเดือนแรกในอเมริกาเหนือ ตัวเกมได้รับเสียงวิจารณ์แง่บวกเป็นอย่างมาก นักรีวิวจากสิ่งพิมพ์อย่าง GamePro, IGN และ Official Xbox Magazine ได้กล่าวว่าเป็นเกมซีรีส์ เฮโล ที่ดีที่สุด นักวิจารณ์ส่วนใหญ่ยกย่องกราฟิกและเสียงของเกม แต่เนื้อเรื่องและตัวละครกลับไม่ค่อยได้รับเสียงวิจารณ์ในทางแง่บวก เฮโล: รีช เป็นเกมสุดท้ายของซีรีส์ เฮโล ที่พัฒนาโดยบันจี โดยที่เกมต่อมาจะถูกพัฒนาโดย 343 อินดัสตรี บริษัทในเครือของไมโครซอฟท์ ตัวเกมวางจำหน่ายอีกครั้งในฐานะเป็นส่วนหนึ่งของเกม เฮโล: เดอะมาสเตอร์ชีฟคอลเลกชัน สำหรับเครื่องเกมคอนโซลเอกซ์บอกซ์วันและไมโครซอฟท์ วินโดวส์ในเดือนธันวาคม 2019
สะพานไทน์
สะพานไทน์ (Tyne Bridge) เป็นสะพานข้ามแม่น้ำไทน์ ตั้งอยู่ทางตะวันออกเฉียงเหนือของอังกฤษ ระหว่างเมืองนิวคาสเซิลอัพพอนไทน์และเกตเฮดจ์ เปิดใช้งานอย่างเป็นทางการเมื่อ 10 ตุลาคม ค.ศ. 1928 โดยสมเด็จพระเจ้าจอร์จที่ 5 แห่งสหราชอาณาจักร
ประเทศมาซิโดเนียเหนือ
มาซิโดเนียเหนือ หรือ นอร์ทมาซิโดเนีย (North Macedonia; Северна Македонија; Maqedonia e Veriut; ก่อนเดือนกุมภาพันธ์ ค.ศ. 2019 มีชื่อว่า มาซิโดเนีย (Macedonia)) มีชื่อทางการว่า สาธารณรัฐมาซิโดเนียเหนือ หรือ สาธารณรัฐนอร์ทมาซิโดเนีย (Republic of North Macedonia; Република Северна Македонија; Republika e Maqedonisë së Veriut) เป็นรัฐอิสระบนคาบสมุทรบอลข่านในยุโรปตะวันออกเฉียงใต้ ประเทศนี้มักจะเรียกเฉย ๆ ว่า "มาซิโดเนีย" ซึ่งอาจจะทำให้เกิดความสับสนกับภูมิภาคทางภูมิศาสตร์ที่กว้างขวาง และแคว้นมาซิโดเนียของกรีซ มาซิโดเนียเหนือเป็นเพียงส่วนหนึ่งของภูมิภาคทางภูมิศาสตร์ที่ชื่อมาซิโดเนีย มีพื้นที่ประมาณร้อยละ 38 และประชากรเกือบร้อยละ 44 ของพื้นที่ที่ใหญ่กว่าพื้นที่ที่ปกครองโดยมาซิโดเนียเหนือ ก่อนหน้านี้เป็นส่วนทางใต้สุดของยูโกสลาเวีย
ชื่อเรียก
ชื่อของประเทศเกิดขึ้นจากอาณาจักรกรีก Μακεδονία (มาเกโดนีอา) ตั้งชื่อตามชาวมาซิโดเนียโบราณ ชื่อของพวกเขา Μακεδόνες (มาเกโดเนส) ความหมายคือ "สูง", "เรียว" ซึ่งเหมือนกับคำ μακρός (มาโครส) ความหมาย "ยาว", "สูง" ในภาษากรีกโบราณ "ภูเขา" หรือ "คนสูง" อาจเป็นคำบรรยายชนกลุ่มดังกล่าว อย่างไรก็ตามโรเบิร์ต เอส. บี. บีเคส สนับสนุนว่าคำศัพท์ทั้งสองนี้มีพื้นฐานมาจากต้นกำเนิดของกรีกและไม่สามารถอธิบายได้ในแง่วิทยาหน่วยคำอินโด-ยูโรเปียน
ประวัติศาสตร์
ในสมัยประวัติศาสตร์ มาซิโดเนียเคยตกเป็นเมืองขึ้นของจักรวรรดิโรมัน มาซิโดเนียเป็นชื่อเรียกดินแดนในประวัติศาสตร์ที่มีพื้นที่ครอบคลุมบางส่วนของยูโกสลาเวีย กรีซ และบัลแกเรีย ในระหว่างปี ค.ศ. 1946 - 1949 เกิดสงครามกลางเมืองภายในกรีซ จึงทำให้นายพลตีโตแห่งยูโกสลาเวียประสบความสำเร็จในการเรียกร้องพื้นที่ส่วนหนึ่งของดินแดนมาซิโดเนียมาอยู่ภายใต้การปกครอง โดยเป็นสาธารณรัฐ 1 ใน 6 สาธารณรัฐของยูโกสลาเวีย
ในปี ค.ศ. 1991 สาธารณรัฐสโลวีเนีย และโครเอเชีย และบอสเนีย - เฮอร์เซโกวีนา ได้เคลื่อนไหวแยกตัวเป็นเอกราชจากยูโกสลาเวีย ชาวมาซิโดเนียจึงได้จัดให้มีการลงประชามติเพื่อแยกตัวเป็นเอกราช และได้ประกาศเอกราชจากยูโกสลาเวียเมื่อวันที่ 17 กันยายน ค.ศ. 1991 ซึ่งเป็นการแยกตัวโดยปราศจากการใช้กำลังต่อต้านจากยูโกสลาเวีย ทั้งนี้ อาจเป็นเพราะยูโกสลาเวียกำลังสนับสนุนชาวเซิร์บในการสู้รบในบอสเนีย - เฮอร์เซโกวีนา ประกอบกับในมาซิโดเนียมีประชากรเชื้อสายเซิร์บจำนวนน้อย
ยูโกสลาเวียจึงไม่ต้องการเปิดศึก 2 ด้าน มาซิโดเนียประกาศเอกราชโดยใช้ชื่อประเทศว่า "สาธารณรัฐมาซิโดเนีย" (Republic of Macedonia - ROM) ตามรัฐธรรมนูญ และต่อมาได้สมัครเข้าเป็นสมาชิกองค์การสหประชาชาติภายใต้ชื่อดังกล่าว แต่ได้รับการคัดค้านจากกรีซ โดยให้เหตุผลทางประวัติศาสตร์และดินแดนว่า การใช้ชื่อ Republic of Macedonia เป็นการส่อเจตนารมณ์ที่จะอ้างสิทธิครอบคลุมไปถึงดินแดนมาซิโดเนียส่วนที่อยู่ในกรีซ ในที่สุดคณะมนตรีความมั่นคงแห่งสหประชาชาติได้มีข้อมติที่ 817 (1993) ให้ใช้ชื่อ Former Yugoslav Republic of Macedomia (FYROM) ในการอ้างถึงมาซิโดเนียในสหประชาชาติจนกว่าประเทศทั้งสองจะตกลงกันได้ สหประชาชาติได้มีมติเมื่อวันที่ 8 เมษายน ค.ศ. 1993 ประกาศรับรองมาซิโดเนียเข้าเป็นสมาชิกประเทศที่ 181 นอกจากนี้ มาซิโดเนียยังได้เข้าเป็นสมาชิกองค์การระหว่างประเทศอีกหลายองค์การ เช่น FAO, IAEA, IBRD, ICAO, ILO, IMF, OSCE, UNCTAD, UNESCO, UNIDO, WHO เป็นต้น
ระบอบการปกครอง
ระบอบประชาธิปไตย ภายใต้รัฐธรรมนูญซึ่งประกาศใช้เมื่อวันที่ 17 พฤศจิกายน พ.ศ. 2534 โดยมีประธานาธิบดีเป็นประมุขของประเทศ มาจากการเลือกตั้งโดยตรงโดยมีวาระการดำรงตำแหน่ง 5 ปี ประธานาธิบดีคนปัจจุบัน คือ นายยอร์ช อิวานอฟ นายกรัฐมนตรีเป็นหัวหน้ารัฐบาล ดำรงตำแหน่งวาระละ 4 ปี คณะรัฐมนตรีได้รับการเลือกจากเสียงข้างมากในสภาโซบาลจี ซึ่งเป็นสภาเดี่ยว นายกรัฐมนตรีคนปัจจุบัน คือ นายโซราน เซฟ
กฎหมายและศาล
ศาลมีอำนาจดำเนินการโดยศาลซึ่งอยู่ภายใต้การพิจารณาของศาลฎีกา,ศาลรัฐธรรมนูญ, และสภาตุลาการของพรรครีพับลิกัน
สิทธิมนุษยชน
สาธารณรัฐมาซิโดเนียเหนือเป็นผู้ลงนามอนุสัญญาด้านสิทธิมนุษยชนยุโรปและอนุสัญญาเจนีวาของสหประชาชาติเกี่ยวกับสถานะผู้ลี้ภัยและอนุสัญญาต่อต้านการทรมานและรัฐธรรมนูญรับรองสิทธิมนุษยชนขั้นพื้นฐานต่อพลเมืองชาวมาซิโดเนียเหนือทั้งหมด
แต่ยังคงเป็นปัญหาเกี่ยวกับสิทธิมนุษยชน ตามที่องค์กรสิทธิมนุษยชนในปี 2003 มีการวิสามัญผู้ทีถูกสงสัยว่าฆาตกรรมคุกคามและข่มขู่โดยเจ้าหน้าที่ตำรวจ อย่างไม่เป็นธรรม
การแบ่งเขตการปกครอง
หลังจากที่มีการผ่านกฎหมายใหม่และการเลือกตั้งเมื่อปี พ.ศ. 2548 ได้มีการแบ่งหน้าที่ของรัฐบาลท้องถิ่นระหว่างเทศบาล 78 แห่ง (општини, opštini ออปซตีนิ, เอกพจน์ - општина, opština ออปซตีนา) เมืองหลวงสกอเปีย กครองเป็นกลุ่มเทศบาล 10 แห่ง เรียกรวมกันว่า "นครสกอเปีย" (the City of Skopje)
ภูมิศาสตร์
ในทิศตะวันตกจะเป็นพื้นที่ที่มีภูเขา ส่วนในทิศตะวันออกจะเป็นพื้นที่ราบ
ภูมิอากาศ
มาซิโดเนียเหนือมีสภาพภูมิอากาศเปลี่ยนผ่านจากทะเลเมดิเตอร์เรเนียนสู่ทวีป ฤดูร้อนอากาศร้อนและแห้งและฤดูหนาวก็ค่อนข้างหนาวเย็น ปริมาณน้ำฝนเฉลี่ยต่อปีอยู่ที่ 1,700 มม. (66.9 นิ้ว) ในพื้นที่ภูเขาทางตะวันตกถึง 500 มม. (19.7 นิ้ว) ในพื้นที่ภาคตะวันออก มีสามเขตภูมิอากาศที่สำคัญในประเทศ
อุทยานแห่งชาติ
มาซิโดเนียเหนือประกอบด้วยอุทยานแห่งชาติสามแห่ง คือ:
สัตว์ป่า
สัตว์ป่ามาซิโดเนียมีอยู่มากมายอาทิ เช่น หมี,หมูป่า,หมาป่า,สุนัขจิ้งจอก,กระรอก,เลียงผา และกวาง ลิงซ์ยูเรเชีย พบได้น้อยมากในเทือกเขาทางตะวันตกของมาซิโดเนียในขณะที่กวางสามารถพบได้ในพื้นที่ของ Demir Kapija
พืชพันธุ์
พืชพันธุ์ของประเทศมาซิโดเนียมีประมาณ 210 ตระกูล มี 920 สกุล และประมาณ 3,700 ชนิดของพืช กลุ่มที่อุดมสมบูรณ์มากที่สุดคือไม้ดอกที่มีประมาณ 3,200 ชนิด ตามด้วยมอส 350 สายพันธุ์ และเฟิร์น 42 สายพันธุ์
กองทัพ
กองทัพแห่งสาธารณรัฐมาซิโดเนียเหนือ เป็นชื่อของกองกำลังติดอาวุธของสาธารณรัฐมาซิโดเนียเหนือ ความรับผิดชอบในการปกป้องอธิปไตยและความสมบูรณ์ของดินแดนมาซิโดเนียเหนือจากต่างชาติที่เป็นศัตรูกองทัพมาซิโดเนียเป็นหน่วยป้องกันที่ประกอบด้วยกองทัพ MIB (Армија) และกองทัพอากาศ (ВоеноВоздухопловство) ตั้งแต่ปีพ.ศ. 2548 กองทัพประกอบด้วยมืออาชีพและทหารอาสาสมัครซึ่งได้รับการแปรเปลี่ยนเป็นกองทัพระดับมืออาชีพที่เข้ากันได้กับมาตรฐาน
การท่องเที่ยว
การท่องเที่ยวเป็นส่วนหนึ่งที่สำคัญของเศรษฐกิจของสาธารณรัฐมาซิโดเนียเหนือ แหล่งท่องเที่ยวทางธรรมชาติและวัฒนธรรมมากมายของประเทศทำให้เป็นจุดหมายปลายทางที่น่าสนใจของผู้เข้าชม มีนักท่องเที่ยวประมาณ 700,000 คนต่อปี
ประชากร
ข้อมูลสำมะโนประชากรล่าสุดจากปี 2545 มีจำนวนประชากร 2,022,547 คน ประมาณการล่าสุดอย่างเป็นทางการจาก 2009 โดยไม่มีการเปลี่ยนแปลงที่สำคัญให้ตัวเลข คือ 2,050,671 ตามข้อมูลสำรวจสำมะโนประชากรครั้งสุดท้ายที่ใหญ่ที่สุดกลุ่มชาติพันธุ์ในประเทศที่มีเชื้อชาติมาซิโดเนีย กลุ่มที่ใหญ่ที่สุดเป็นอันดับสองคือชาวอัลเบเนียที่ปกครองส่วนมากทางตะวันตกเฉียงเหนือของประเทศและถูกเลือกปฏิบัติ
ศาสนา
อีสเทิร์นออร์ทอดอกซ์ เป็นนิกายของศาสนาคริสต์ทีมีผู้นับถือในมาซิโดเนียเหนือเป็นอับดับหนึ่ง (64.8) รองมาคือศาสนาอิสลาม (33.3)
ภาษา
ภาษาราชการและภาษาพูดกันอย่างแพร่หลายคือภาษามาซิโดเนียซึ่งอยู่ในสาขาตะวันออกของกลุ่มภาษาสลาฟใต้ รองลงมาจากภาษามาซิโดเนียคือ ภาษาเซอร์เบีย ส่วนใหญ่พูดในทางตอนใต้ของเซอร์เบียและตะวันตกของบัลแกเรีย (และโดยพูดในภาคเหนือและตะวันออกของมาซิโดเนียเหนือ)
กีฬา
ฟุตบอลและแฮนด์บอลเป็นกีฬายอดนิยมในมาซิโดเนียเหนือ ทีมฟุตบอลแห่งชาติถูกควบคุมโดยสหพันธ์ฟุตบอลแห่งมาซิโดเนียเหนือ สนามกีฬาในประเทศของพวกเขาคือสนามกีฬาฟิลิปที่สอง แฮนด์บอลเป็นกีฬาที่สำคัญของทีมอื่น ๆ ในประเทศ ใน พ.ศ. 2545 โคมีเล สกอเปีย ได้รับรางวัล EHF Women's Champions League Europe Cup การแข่งขันแฮนด์บอลชิงแชมป์หญิงยุโรปเกิดขึ้นใน พ.ศ. 2551 ในมาซิโดเนียเหนือ สถานที่จัดแข่งขันที่เกิดขึ้นตั้งอยู่ในสกอเปีย
อนธการ
อนธการ (The Blue Hour) เป็นภาพยนตร์ไทยแนว LGBT ดราม่าสยองขวัญ ที่ออกฉายในปี พ.ศ. 2558 กำกับโดย อนุชา บุญยวรรธนะ เขียนบทโดยอนุชา บุญยวรรธนะ และวาสุเทพ เกตุเพ็ชร์ นำแสดงโดยอรรถพันธ์ พูลสวัสดิ์, โอบนิธิ วิวรรธนวรางค์ และดวงใจ หิรัญศรี กำหนดออกฉายในวันที่ 6 สิงหาคม พ.ศ. 2558 เป็นหนังเวอร์ชั่นเต็มของ "คืนสีน้ำเงิน" จากซีรีส์ เพื่อนเฮี้ยน..โรงเรียนหลอน
เรื่องย่อ
ตั้มเป็นเด็กมัธยมที่ถูกเพื่อนที่โรงเรียนรังแกเป็นประจำ ที่บ้าน ตั้มไม่ได้รับการยอมรับจากครอบครัวและพ่อมักทำร้ายร่างกายตั้ม จนกระทั่งวันหนึ่ง ตั้มได้นัดเจอกับภูมิ เด็กหนุ่มลึกลับที่ตั้มรู้จักจากอินเทอร์เน็ต ทั้งสองคนได้นัดเจอกันที่สระว่ายน้ำร้าง และมีความสัมพันธ์กัน ภูมิทำให้ตั้มรู้สึกถึงความอบอุ่น ซึ่งเป็นสิ่งที่ตั้มโหยหาอยู่ตลอดเวลา และไม่เคยได้รับมันจากใคร ภูมิพาตั้มไปดูที่ดินผืนหนึ่งที่ถูกคนมีอำนาจยึดไปจนกลายเป็นกองขยะ และพยายามหาทางนำมันกลับคืนมา เมื่อความสัมพันธ์ของทั้งคู่ดำเนินไป ตั้มได้เข้าสู่โลกที่อยู่กึ่งกลางระหว่างความฝันและความจริง ที่เต็มไปด้วยความมืด วิญญาณ และอันตราย จนนำไปสู่การก่ออาชญากรรมร้ายแรงที่สุดในชีวิตของเขา
โบรโมไตรฟลูออโรมีเทน
โบรโมไตรฟลูออโรมีเทน (Bromotrifluoromethane) หรือที่เรียกกันทั่วไปว่า ฮาลอน 1301, R13B1, ฮาลอน 13B1 หรือ BTM เป็นสารประกอบเฮไลด์อินทรีย์ที่มีสูตรเคมี CBrF3 ใช้สำหรับการดับไฟด้วยก๊าซ ซึ่งเป็นทางเลือกที่เป็นพิษน้อยกว่าโบรโมคลอโรมีเทน
การใช้งาน
ฮาลอน 1301 ได้รับการพัฒนาโดยบริษัทร่วมทุนระหว่างกองทัพสหรัฐ และบริษัทดูปองท์ใน ค.ศ. 1954 และเปิดตัวในฐานะเป็นสารในระบบดับเพลิงประจำที่ซึ่งมีประสิทธิภาพในการดับเพลิงด้วยก๊าซสำหรับคริสต์ทศวรรษ 1960 และถูกนำไปใช้กับวัสดุที่มีค่า เช่น เครื่องบิน เมนเฟรมคอมพิวเตอร์ และศูนย์โทรคมนาคม เป็นต้น นอกจากนี้ยังใช้กันอย่างแพร่หลายในอุตสาหกรรมการเดินเรือเพื่อเพิ่มการป้องกันระดับที่สาม หากเครื่องสูบน้ำดับเพลิงหลักและเครื่องสูบน้ำดับเพลิงฉุกเฉินใช้งานไม่ได้หรือไม่มีประสิทธิภาพ ฮาลอน 1301 ไม่เคยถูกใช้อย่างแพร่หลายในอุปกรณ์ดับเพลิงแบบเคลื่อนย้ายได้นอกเหนือจากการใช้งานทางทหารและยานอวกาศ เนื่องจากมีระยะทำการจำกัดและการมองไม่เห็นก๊าซที่ปล่อย โดยไม่ก่อให้เกิดลักษณะควันสีขาวอย่าง CO2 และควบคุมได้ยากเมื่อต้องผจญเพลิงขนาดใหญ่ ฮาลอน 1301 เหมาะอย่างยิ่งสำหรับยานยนต์หุ้มเกราะและยานอวกาศ เนื่องจากเกิดสารที่เป็นผลพลอยได้ที่มีพิษน้อยกว่าฮาลอน 1211 ซึ่งมีความสำคัญอย่างยิ่งในสภาวะการสู้รบ หรือสภาพพื้นที่ซึ่งห้องอาจไม่สามารถระบายอากาศได้ในทันที